User:YOGESH MHASKE/sandbox

रजनी ताई लिमये का हाल ही में स्वर्गवास हुआ. रजनी ताई लिमये नाशिक में प्रबोधिनी ट्रस्ट चला रही थी. प्रबोधिनी ट्रस्ट एक ऐसी संस्था है जिसमें मानसिक दिव्यांगो की देखभाल की जाती है. रजनी ताई प्रबोधिनी ट्रस्ट की अध्यक्षा थी साथ ही वह प्रबोधिनी शिक्षा संस्था की निदेशक भी रही. उन्होंने १९६४ में सरकारी पाठशाला में अध्यापिका की नौकरी की थी. उन्होंने १९८९ में सरकारी नौकरी से स्वेच्छा अवकाश ग्रहण कर लिया था. फिर उन्होंने अपने जीवन का दूसरा अध्याय शुरू किया प्रबोधिनी ट्रस्ट के संस्थापक के रूप में जो - मानसिक रूप से दिव्यांग बालकों को प्रशिक्षण, शिक्षा और पुनर्वास करने वाला संस्थान है ।

उन्होंने राज्य स्तर पर १९८५, १९९१,१९९२,१९९४ शोध एवं जानकारी पूर्ण आलेख प्रस्तुत किए. नई दिल्ली में आयोजित ५ वे अंतर्राष्ट्रीय पोर्टेज सम्मेलन १९९४ में शिरकत की थी जिसका मुख्य विषय था परिवार के भीतर बालकों को समर्थन, बढ़ावा एवं प्रेरणा देने की आवश्यकता है.

भारत के आलावा विश्व में भी मानसिक दिव्यंगो को समझने के लिए उन्होंने १९९१ साल में ४० दिनों की अध्ययन यात्रा की, जिसमें कनाडा, संयुक्त राज्य अमेरिका, यूके (लंदन) जैसे देश शामिल थे. इस दौरान उन्होंने विभिन्न संस्थानों और पुनर्वास केंद्रों का दौरा किया, वीडियो फिल्म प्रस्तुत की, विदेशी माता पिता के साथ चर्चा की । कनाडा के कैलगरी विश्वविद्यालय में उनके सम्मान में एक विशेष कार्यक्रम आयोजित किया गया था ।

रजनी ताई ने नवंबर १९९९-२००० उन्होंने सिंगापुर अंतर्राष्ट्रीय संगोष्ठी में शोध आलेख प्रस्तुत किया था.

रजनी ताई के कार्य का गौरव करने का मौका भारत सरकार को मिला जिसमें १९८६ का नेशनल अवार्ड्स फॉर टीचर्स - १९८७ में भारत के तत्कालीन राष्ट्रपति माननीय आर वेंकटरामन के शुभ हाथों से मिला था. साथ ही १९८८ का दलित मित्र पुरस्कार महाराष्ट्र सरकार ने दिया था, जिसका प्रयोजन मानसिक दिव्यांगो को विशेषाधिकार प्राप्त करने में सहायता करना था.

१९९९ में उनके समाज के कल्याण में किए गए कार्य के लिए लोक कल्याण पुरस्कार से अलंकृत किया गया. संस्कृति वैभव सामाजिक संस्था ने उनके कार्य को सराहते हुए २००७ में संस्कृति वैभव पुरस्कार दिया गया.

उनकी सोच – विचार एवं अनुभवों को आम लोगों तक ले जाने का काम मुंबई दूरदर्शन ने अपने कार्यक्रम ज्ञानदीप से किया. इ-टी.व्ही. मराठी चैनल सामवेद कार्यक्रम के जरिये लोगों तक उनके विचार रखे थे. उन्होंने छोटे बच्चों के लिए गोडूळी गानी नाम से किताब लिखी. जागर (Awakening) किताब में आपने मानसिक दिव्यांगो के साथ किए गए कार्य अनुभव को साझा किया.

रजनी ताई के इस अनुभव का फ़ायदा अलग अलग समितियों को भी मिला.

Ref- http://www.prabodhinitrustnsk.org/ourfounder.php